آمریکا پرزیدنتی دونالد ترامپ‌ین جمعه گونو ایمضالادیغی فرمانلا اها‌لیسی‌نین بؤیوک اکثریتی مسلمان اولان اؤلکه‌لره گتیریلن ویزا محدودیت‌لری اؤلکه‌‌دکی اعتراض‌لار گئده‌رک بؤیوگور.
آغ ائو قارشی‌سیندا توپ‌لانان مین‌لرله اینسان، ترامپ‌ین سوریه، عراق، ایران، لیبی، یمن، سودان و سوما‌لی‌ده گلن اینسانلارا 90 گون عرضینده قاپی‌لارینی باغلاماسینی اعتراض ائتدی.
اکثریتینی آمریکا‌لی مسلمان‌لارین میدانا گتیردیگی، آنجاق دیگر دین‌لره منسوب آمریکا‌لی‌لارین دا جیدی دستک وئردیگی گؤستریده "هامیمیز کؤچری" و "بورا بیزیم ائویمیز" کیمی شعارلار آتیلدی.
آمریکانین "آزادلیق‌لار و گؤچمنلر اؤلکه‌سی" اولدوغونا وورغو ائدن چوخ سایدا پلاکارد آچیلدیغی حرکتده، اؤلکه‌نین مختلیف ایالتلریندن گلن مین‌لرله اینسان، همیشه بیر آغیزدان یئنی باشقان ترامپ‌ا اعتراض ائتدی.
آغ ائو اؤنون‌دکی گؤستریی‌نین آردین‌دان مین‌لرله اینسان آمریکا کونگره‌سینه قدر گئده‌رک حرکت‌لرینه بیر مدت ده بورادا داوام ائتدی.
ایکی گون‌دور اؤلکه‌نین بیر چوخ شهرین‌دکی ترامپ علیهداری اعتراضلار و گؤچمن سیاستی حاقیندا اجتماعی مئدیا حسابیتوییتردن آچیقلاما وئرن ترامپ، آلدیغی قرارلاری ساووندو.
"اؤلکه‌میزین گوجلو مرزلره و قاتی امنیت پروسه‌دورلارینا احتیاجی وار؛ درحال. بوتون آوروپا ایچینده و دونیادا اولان‌لارا بیر باخین، تام بیر فلاکت!" ایفاده‌لرینی ایستیفاده ائدن ترامپ، اوّلکی آچیقلاما‌لاریندا دا آمریکانی داعش ترور تشکیلاتی تهدیدینه قارشی قوروماق اوچون قاتی ویزا تطبیق‌لرینه مراجعت ائدجگینی دیله گتیرمیشدی.
